Îți asumi declarația pe proprie răspundere pentru copilul tău, deși nu ai competențe medicale.
Elevii se vor întoarce în bănci doar cu declaraţie semnată de părinţi. Monica Anisie: Declaraţia să fie completată, să asigure părintele că există posibilitatea să greşească. Iulian Cristache, Asociaţia Părinţilor: Părinţii pot face un triaj observaţional, nimic mai mult.
Declaraţia pe propria răspundere pe care trebuie să o semnezi ca părinte pentru ca elevul să poată merge la şcoală este tot mai controversată. Chiar ministrul Educaţiei, Monica Anisie, a anunţat recent că ar trebui să fie înlocuită cu o altă sintagmă, tocmai pentru ca părintele să nu poată fi acuzat de rea intenţie în caz că poate nu a recunoscut un simptom specific coronavirusului.În momentul de faţă în document scrie că părintele răspunde penal în caz de fals în declaraţie. "Cred că ar trebui adăugată o sintagmă «după cum cunosc», ceva care să asigure părintele că există posibiliatea să greşească. Nu putem noi să spunem din start că părintele de rea credinţă îşi aduce copilul bolnav la şcoală“, a spus Monica Anisie, la TVR.Iulian Cristache, preşedinte Asociaţia Părinţilor: "Părinţii pot face un triaj observaţional, dar nimic mai mult. Să observe dacă are temperatură, dacă este răcit rău astfel încât să nu trimită copiii la şcoală. Noi am solicitat astăzi ministerul Sănătăţii să modifice acea anexă.“.